Diari Oficial de la Generalitat Valenciana


Sumari del DOGV 1979, del 08-03-1993 (1993/827352)

RESOLUCIÓ de 18 de febrer de 1993, del Secretari General de la Conselleria de Cultura, Educació i Ciència, per la qual es classifica i s'inscriu en el Registre de Fundacions de la conselleria la Fundació Mediambiental de València.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1979

Data del DOGV
:   08-03-1993

Secció del DOGV
:   ALTRES DISPOSICIONS

Número del document
:   1993/827352


Data del document
:   18-02-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 18 de febrer de 1993, del Secretari General de la Conselleria de Cultura, Educació i Ciència, per la qual es classifica i s'inscriu en el Registre de Fundacions de la Conselleria la Fundació Mediambiental de València.  
Vist l?expedient incoat a instància del Sr. José- Pablo Gadea Pérez, president de la Fundació Mediambiental, que actua en nom i representació d'aquesta, en el qual se sol·licita la classificació i inscripció en el registre de fundacions de la Conselleria de Cultura, Educació i Ciència de l?entitat esmentada, i  
Vist  
1. Que mitjançant escriptura pública autoritzada pel notari de València, Sr. Carlos Salto Dolla, amb data 15 de gener de 1993, amb núm. 90 de protocol, es constitueix una fundació cultural privada amb la denominació Fundació Mediambiental, els instituïdors o creadors de la qual són el Sr. Pablo Gadea García, Sra. Josefa Pérez Jimeno, Sr. Carlos Gadea Pérez, Sra. Ana- María Pérez Gimeno, Sr. José- Pablo Gadea Pérez, Sr. Jorge Gadea Pérez, Sr. Sergio Gadea Pérez, Sra. Soline Jeanne Henriette Desremaux de Gadea, de nacionalitat francesa, Sr. Ramón Dolz García, Sr. Juan- Antonio Gómez López, Sr. José- Miguel Castro Llopis i les entitats mercantils, Josefa Pérez Gimeno, SA, JP Internacional, SA i JP Producciones, SL.  
2. Que del tenor de la mateixa carta constitutiva, de la programació que hi ha a l'expedient d'inscripció de què es tracta, i de l'article 6é dels estatuts de, la Fundació Mediambiental, se'n desprèn que la finalitat és la compra, recuperació i gestió d'aquells indrets amb una importància ecològica manifesta o amb un alt valor ambiental, i constitueixen, així mateix, activitats pròpies de l?objecte fundacional totes aquelles que tenen com a finalitat preservar espècies de la fauna, botàniques o paisatgístiques, subjectes a degradació o desaparició.  
3. Que el domicili de la fundació s'estableix a València, Avinguda del Primat Reig núm. 26, segons s'estableix en el primer disposen de la carta fundacional assenyalada en el primer vist, així com en l'article 1r dels estatuts de l?entitat de referència.  
4. Que la dotació inicial de la fundació, aportada per totes les persones físiques i jurídiques esmentades en el primer vist segons la distribució continguda en el segon disposen de l?escriptura constitutiva, suma dos milions deu mil pessetes, materialitzades en diners efectius i dipositades a nom de la fundació en entitat bancària.  
- 5. Que el patronat, òrgan de govern i administració de la fundació, regulat en el capítol III dels estatuts, articles 17 a 26, ambdós inclosos, queda integrat en el moment constitutiu pels membres següents, segons consta en l'acta de nomenament del patronat de la Fundació Mediambiental, amb data 15 de gener de 1993, en virtut de la qual els fundadors van designar els patrons: president, el Sr. José- Pablo Gadea Pérez;, secretari, el Sr. Ramón Dolz García; i vocal, la Sra. Soline Jeanne Henriette Desremaux de Gadea, les acceptacions dels càrrecs dels quals han estat degudament acreditades mitjançant la corresponent legitimació de les signatures dels patrons esmentats pel notari de València Sr. Carlos Salto Dolla, amb dates 2 i 5 de febrer de 1993.  
Atés  
1. Que és competent aquesta Conselleria de Cultura, Educació i Ciència per a resoldre l?expedient, en virtut de les atribucions què té conferides pels Decrets de la Presidència de la Generalitat Valenciana 108/83, de 15 de setembre, 171/83, de 29 de desembre, i 4186, de 27 de febrer, en relació, respectivament, amb els Reials Decrets 2093/83, de 28 de juliol, 3066/83, de 13 d'octubre, i 2633/85, de 20 de novembre.  
2. Que l?expedient ha estat promogut per part legitimada a l'efecte, que s'han aportat els documents essencials exigits pels articles 6, 22, 26, 83 i 84, en relació amb el 79, del vigent Reglament de les Fundacions Culturals Privades i entitats anàlogues, aprovat pel Decret núm. 2930/72, de 21 de juliol, per a obtenir la inscripció en el registre de fundacions de la Conselleria de Cultura, Educació i Ciència, i que s'han acceptat els càrrecs del patronat per les persones que hi són cridades, en els termes previstos en l'article 6.6 del text reglamentari esmentat.  
3. Que els estatuts de la fundació,. que consten de 36 articles, agrupats en set capítols, i d'una disposició addicional no presenten cap contravenció jurídica que en determine la nul·litat.  
4. Que de la voluntat fundacional, de l?escriptura constitutiva, dels estatuts de la fundació i de la programació que hi ha en l?expedient d'inscripció de què es tracta, es desprèn que l?entitat es subsumible en el núm. 4 de l'article 2 del reglament susdit, i per això és procedent la classificació com a fundació cultural privada de promoció.  
Vistos els articles 84 i 103.4 del Reglament de les Fundacions Culturals Privades i Entitats Anàlogues, aprovat pel Decret núm. 2930/72 de 21 de juliol, i els altres d'aplicació legal i pertinent i fent ús de les facultats delegades per l?Ordre de 7 d'octubre de 1987 de la Conselleria de Cultura, Educació i Ciència, resolc:  
Primer  
Classificar la Fundació Mediambiental, de València, com a fundació cultural privada de promoció.  
Segon  
Ordenar-ne la inscripció en el Registre de Fundacions de la Conselleria de Cultura, Educació i Ciència.  
Tercer  
Confiar el govern de la Fundació Mediambiental al patronat integrat per les persones a qui legalment correspon, i que inicialment són les assenyalades en el cinqué vist d'aquesta resolució.  
Quart  
Aprovar els estatuts de la Fundació Mediambiental.  
Contra aquesta resolució es pot interposar recurs de reposició davant el Conseller de Cultura, Educació i Ciència, en el termini d'un mes comptador des de la recepció de la notificació.  
València, 18 de febrer de 1993.- El Secretari General: Antoni Sarrià i Morell